
          Nr.23/145/2004

AVIZ

asupra proiectului de Lege privind activitatea hidrografică maritimă



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr. P.L.- x  497 din 6 septembrie 2004, pentru aviz la Comisia pentru apărare, ordine publică şi siguranţă naţională, cu proiectul de Lege privind activitatea hidrografică maritimă.



Proiectul de lege a fost emis pentru reglementarea desfăşurării activităţii hidrografice maritime în zona maritimă de competenţă naţională, în conformitate cu prevederile Legii nr.17/1990 privind regimul juridic al apelor maritime interioare, al mării teritoriale, al zonei contigne şi al zonei economice exclusive ale României.



Proiectul de lege a fost avizat favorabil de Consiliul Legislativ cu nr.1034 din 15 iunie 2004, cu observaţii şi propuneri care au fost incluse în text.



Proiectul de lege a fost adoptat de Senat în şedinţa din 31 august 2004.



În raport de obiectul de reglementare şi conţinutul său, proiectul face parte din categoria legilor ordinare.



Membrii comisiei au examinat proiectul de lege în şedinţa din 14 septembrie 2004.



La lucrările comisiei au participat specialişti din Ministerul Apărării Naţionale şi Ministerul Transporturilor, Construcţiilor şi Turismului.



În urma dezbaterii, membrii comisiei au hotărât, în unanimitate, să avizeze favorabil proiectul de lege cu amendamente admise prezentate în anexă.



Potrivit prevederilor Constituţiei României, republicată, proiectul de lege este de competenţa decizională a Camerei Deputaţilor.

                 PREŞEDINTE,                                            SECRETAR,

                   István Antal                                              Aurelia Vasile

Expert,

Daniel Bădina

Anexa

A M E N D A M E N T E    A D M I S E

la proiectul de Lege privind activitatea hidrografică maritimă

	Nr.

crt.
	Prevederi proiectul de lege
	Amendamente admise
	Motivaţie
	Camera decizională

	0
	1
	2
	3
	4

	1.
	Art.2. - (1) Prin activităţi de hidrografie maritimă se înţelege totalitatea acţiunilor care au ca scop cunoaşterea condiţiilor de navigaţie în zona maritimă de competenţă naţională, inclusiv de asigurare a navigaţiei.


	Art.2. - (1) Prin activităţi  hidrografice maritime se înţelege totalitatea acţiunilor care au ca scop cunoaşterea condiţiilor de navigaţie în zona maritimă de competenţă naţională, inclusiv a acţiunilor de desfăşurare în condiţii de siguranţă a navigaţiei în afara porturilor maritime.


	Conform titlului legii.

Delimitarea clară a zonelor unde se efectuează activităţi hidrografice maritime.
	Camera Deputaţilor

	2.
	Art.2. - (2) Activităţile de hidrografie marină cuprind acţiuni specifice privind cunoaşterea naturii şi topografiei marine, a geodeziei ariei marine şi a regiunii de coastă învecinată, a aspectului liniei de ţărm, a condiţiilor oceanografice şi climatologice marine cu impact asupra navigaţiei, activităţile de balizaj, asigurare cu faruri, alte categorii de acţiuni necesare asigurării navigaţiei.


	Art.2. - (2) Activităţile hidrografice maritime cuprind acţiuni specifice privind cunoaşterea naturii şi topografiei marine, a geodeziei ariei marine şi a regiunii de coastă învecinată, a aspectului liniei de ţărm, a condiţiilor oceanografice şi climatologice marine cu impact asupra navigaţiei, şi asigurare cu faruri.

De asemenea, în activităţile hidrografice maritime sunt cuprinse 

	Activităţile hidrografice maritime din porturi sunt de competenţa altor instituţii.
	Camera Deputaţilor


	0
	1
	2
	3
	4

	
	
	şi acţiunile de balizaj şi alte categorii de acţiuni necesare asigurării navigaţiei, efectuate în afara porturilor maritime.


	
	

	3.
	Art.3. - Scopul activităţii hidrografice maritime este sporirea siguranţei navigaţiei, protejarea vieţii umane, a mediului înconjurător şi a proprietăţii pe mare prin producerea şi perfecţionarea hărţilor şi documentelor nautice şi prin realizarea amenajărilor portuare.


	Art.3. - Scopul activităţilor hidrografice maritime este crearea condiţiilor necesare pentru desfăşurarea în siguranţă a navigaţiei, în scopul protejării navelor, mărfurilor, echipajelor şi pasagerilor, bunurilor acestora şi de protecţie a mediului.
	Definirea clară a scopurilor activităţilor hidrografice maritime.
	Camera Deputaţilor

	4.
	Art.5. - (5) Autoritatea naţională în domeniul hidrografiei maritime este Direcţia Hidrografică Maritimă din structura  Ministerului Apărării Naţionale, care au ca atribuţii realizarea, gestionarea şi ţinerea la zi la fondului de date şi informaţii privind cartografia, geodezia marină şi navigaţia maritimă, conform reglementărilor naţionale şi recomandărilor organizaţiilor internaţionale din care face parte România sau conform acordurilor şi înţelegerilor bilaterale semnate cu statele maritime cu care aceasta are frontieră.


	Art.5. - (5) Autoritatea naţională în domeniul activităţii hidrografice maritime este Ministerul Apărării Naţionale prin Direcţia Hidrografică Maritimă, care are ca atribuţii realizarea, gestionarea şi ţinerea la zi la fondului de date şi informaţii privind cartografia, geodezia marină şi navigaţia maritimă, conform reglementărilor naţionale şi siguranţa navigaţiei maritime, conform reglementărilor naţionale şi ale convenţiilor internaţionale la care România este parte sau conform acordurilor şi înţelegerilor bilaterale semnate cu statele maritime cu care România are frontieră.


	Autoritatea în domeniu este un organ al administraţiei publice centrale.
	Camera Deputaţilor

	5.
	Art.5. - (2) b) punerea la dispoziţia navelor şi ambarcaţiunilor a informaţiilor hidrografice, prin mijloacele sale specifice, serviciu avizelor pentru navigatori, culegerea, analiza şi schimbul de avize hidrografice şi de navigaţie cu instituţii similare din alte state, în scopul actualizării hărţilor maritime oficiale şi a documentelor nautice proprii;


	Art.5. - (2) b) punerea la dispoziţia navelor şi ambarcaţiunilor a informaţiilor hidrografice, prin emiterea avizelor pentru navigatori, culegerea, analiza şi schimbul de avize hidrografice şi de navigaţie cu instituţii similare din alte state, în scopul actualizării hărţilor maritime oficiale şi a documentelor nautice proprii;


	Pentru claritatea textului.
	Camera Deputaţilor

	6.
	Art.5. - (2) e) actualizarea şi gestionarea bazei oficiale de date hidrografice maritime, pe baza informaţiilor rezultate din activităţile sale specifice sau obţinute de la alte instituţii/organizaţii naţionale, civile sau militare, abilitate în domeniul ştiinţelor mării, cu care colaborează;


	Art.5. - (2) e) actualizarea şi gestionarea bazei oficiale de date hidrografice maritime, pe baza informaţiilor rezultate din activităţile sale specifice sau obţinute de la alte instituţii/organizaţii naţionale, civile sau militare, cu care colaborează;


	Pentru claritatea textului.
	Camera Deputaţilor

	7.
	Art.10. - Navele care navighează în apele maritime interioare, precum şi în marea teritorială, sunt obligate să aibă la bord hărţile oficiale şi documentele nautice necesare voiajului, publicate de Direcţia Hidrografică Maritimă.


	Art.10. - Navele care navighează în apele din zona de competenţă naţională a României sunt obligate să aibă la bord hărţile oficiale şi documentele nautice actualizate pentru această zonă, publicate de Direcţia Hidrografică Maritimă.


	Pentru claritatea textului.
	Camera Deputaţilor

	8.
	Art.11. - (1) Originalele documentelor hidrografice, cartografice şi geodezice, precum şi datele primare privind natura şi topografia fundurilor marine, aspectul de linie de ţărm, condiţiile oceanografice şi climatologice marine cu impact asupra navigaţiei, activităţile de balizaj şi asigurare a semnalizării maritime în zona Mării Negre, în care România are sau dobândeşte drepturi suverane, sunt păstrate la Direcţia Hidrografică Maritimă.


	Art.11. - (1) Originalele documentelor hidrografice, cartografice şi geodezice, precum şi datele primare privind natura şi topografia fundurilor marine, aspectul de linie de ţărm, condiţiile oceanografice şi climatologice marine cu impact asupra navigaţiei în zona Mării Negre, în care România are sau dobândeşte drepturi suverane, sunt păstrate la Direcţia Hidrografică Maritimă.


	Precizarea documentelor originale care se păstrează la autoritatea competentă.
	Camera Deputaţilor

	9.
	Art.16. - Datele care urmează a fi publicate în avizele către navigatori şi care se referă la posturile maritime numai de către autorităţile portuare.


	Art.16. - Datele care urmează a fi publicate în avizele către navigatori şi care se referă la posturile maritime numai de către Autoritatea Navală Română şi administraţiile portuare.


	Precizarea unităţilor care transmit date pentru avizele pentru navigatori.
	Camera Deputaţilor


                                        PREŞEDINTE,                                                                          SECRETAR,

                                          István Antal                                                                            Aurelia Vasile

Expert,

Daniel Bădina

